**Referat fra bestyrelsesmøde**

**torsdag d. 12/1-2023 kl. 18.00**

Bestyrelseslokalet.

Afbud: Steen med på teams

Tilstede: Rie, Naja Sofie, Brian, Carlo og Christina

Dagsorden:

Godkendelse af referat fra d. 14/11-2022. Referatet er godkendt.

1. Orientering fra formand.

Der blev afholdt hovedbestyrelsesmøde for repræsentantskabet d. 14/12 hos afd. C. Det næste hovedbestyrelsesmøde er d. 27/3.

2. Orientering fra inspektør.

Brian har fulgt op på tilbud, på porte til materialegården. Det er ca. sammen pris som sidst, da Bo undersøgte det. 140.000 Kr.

Der er udfordringer på det betondæk som ligger oven over varmecentralen. Der siver vand derned, da der er utæt. Det er over en længere periode, at denne utæthed er sket. Der bliver sat 2 stænger op og en kæde, så man ikke kan parkere der. Brian afholder et møde, og får vejledning på hvad der skal gøres, så det holder tæt.

Der er kommet et tilbud på rensning af alle tagrender på alle blokke, til 55.000 kr. ex. moms. Der vil samtidig blive tjekket, om der er læg eller skader på filtrene. Firmaet hedder Grønt & Gråt.

                                                                                                                                                        Kontoret oplever at der er flere beboere som har mange nøglebrikker, mellem 5-11 stk. pr. husstand. Det har tidligere kostet, kun 75,00 kr. at få lavet en ny brik.

Hvis man fremover skal bruge mere end de 3 nøglebrikker, som man har fået udleveret ved indflytningen, kommer nøglebrik 4 + 5 til at koste 100,00 kr. pr. stk.

Hvis man har mistet nøglebrikker, skal alle de nøglebrikker man har i forvejen scannes på kontoret. Så de brikker som er ”mistet”, kan blive slettet i systemet. Vi ønsker ikke at have ”mistet” nøglebrikker i omløb, så alle mulige kan få adgang til vores opgange.

Hvis man skal have mere end 5 nøglebrikker, koster det kr. 250,00 pr. stk.

Det koster 100,00 kr. at få lavet en ny nøgle, til ens postkasse eller lejemålet.

Hvis man mister fjernbetjeningen til sin garage, er kostprisen ca. 700,00 kr.

Forslag om at tage kollektiv råderet med på beboermødet i september 2023.

El-regningen for 2022 er på ca. - 370.000 kr.

Konto 115, drift konto er ca. - 140.000 kr.

Konto 114, løn/rengøring m.m. ca. + 200.000 kr.

3. Altan projekt

Det kører fint. De er i gang på Mosrosevej og har sat 10 bunde op på 1. sal.

På de 12 lejemål (1. værelses) som skal have altan, bliver huset gavlisoleret, så altanen også har noget at sidde fast på.

4. LAR projekt

Pumpebrøndene i alle gårdene skal gerne køre hele tiden. Men hvis der bliver fejl på pumpen, er den bedste løsning en sms-løsning, frem for en orange lampe som står og lyser. Men hvem skal have telefonen og løse opgaven? Skal det være inspektøren eller skal det gå på skift, mellem inspektør/funktionærerne? Der kommer en serviceaftale på vedligehold af pumperne, og en årlig udgift på dette. Det bliver fremover en del af driften vedr. vedligehold af pumpebrøndene.

5. VVS projekt stigestrenge

Vi er færdige med etape 1. som er + 250.000 kr. billigere end forventet.

Vi er i gang med etape 2. i kælderen på Sirgræsvej 100-118.

Vi forventer at denne etape er færdig i april 2023. Vi afventer hvad der efterfølgende skal ske.

6. Hjemmeside

Naja Sofie er i gang med at tilrette hjemmesiden. Der blev spurgt på vores FB side, hvad beboerne ønsker at finde på vores hjemmeside. Vi forsøger at indfri de ønsker.

7. Affaldssortering

Bestyrelsen bliver fremlagt de sidste rettelser, ud fra det materiale som Christina har lavet og som skal uddeles til beboerne, samt være vores nye skilte til skralderummene. Tårnby Kommune skal aflevere nogle klistermærker til skraldecontainerne, så vi kan så vores affaldssortering i gang.

8. Vandmåler

Det er en del af vvs-projektet og alle de lejemål som har fået nye stigestrenge, har også fået vandmåler. Der mangler på Julerosevej, da de var i restordre på det tidspunkt hvor de fik skiftet stigestrenge. Det bliver lavet på et senere tidspunkt.

9. Beboerhenvendelser, der har ikke været nogle henvendelser.

10. Dato nyt møde d.23/2 kl. 18.00

Vel mødt

Rie Skjødt